*Projekts*

Pielikums Ministru kabineta

2017. gada \_\_\_\_.\_\_\_\_\_\_\_\_

vēstulei Nr.\_\_\_

Piedāvātās tiesību normu redakcijas grozījumiem likumā "Par nekustamā īpašuma nodokli":

Papildināt 3. pantu ar septiņpadsmito un astoņpadsmito daļu šādā redakcijā:

"(17) Par uz apbūves tiesības pamata uzceltu ēku vai inženierbūvi ne ātrāk kā septiņus taksācijas gadus pirms taksācijas gada, kad notek apbūves tiesības termiņš, pašvaldībai ir tiesības aprēķināt nekustamā īpašuma nodokļa avansa maksājumus par taksācijas gadu, kurā notek apbūves tiesības termiņš, un taksācijas gadu pirms tā. Avansa maksājumu nosaka, pamatojoties uz nekustamā īpašuma kadastrālo vērtību nekustamā īpašuma nodokļa paziņojuma izsūtīšanas gadā. Šajā panta daļā noteiktās tiesības aprēķināt nekustamā īpašuma nodokļa avansa maksājumus pašvaldība var izmantot, ja apbūves tiesīgais vai apbūves tiesība atbilst pašvaldības saistošajos noteikumos noteiktiem kritērijiem šo tiesību izmantošanai.

(18) Taksācijas gadā, par kuru pašvaldība aprēķinājusi nodokļa avansa maksājumu saskaņā ar šā panta septiņpadsmito daļu, pašvaldība veic nodokļa apmēra precizēšanu par uz apbūves tiesības pamata uzceltu ēku vai inženierbūvi un paziņojumu nosūta (paziņo) apbūves tiesīgajam vispārējā likumā noteiktajā kārtībā."

Iesniedzējs:

tieslietu ministrs Dzintars Rasnačs